Foto: AP AQShning Los-Anjyeles shahri yaqinida haqiqiy robot politsiyachi xizmatga kirishdi. Mahalliy politsiya zamonaviy texnologiyalarni qurollanishga olib, robokopni kichik shaharcha ko‘chalarini patrul qilishga qo‘ydi. Raketaga o‘xshash qurilma 360 darajada tasvirga oluvchi kameralar bilan jihozlangan bo‘lib, ko‘chalar va bog‘lar bo‘ylab g‘ildirab, barcha ko‘rayotganlarini politsiya bo‘limiga uzatib turadi. Biroq mashina nafaqat videoga oladi, balki haqiqiy politsiyachi kabi salomlashishi, uzr so‘rashi yoki xayrli kun tilashi mumkin.